b'\n_START_ARTICLE_\nMy Chemical Romance\n_START_SECTION_\nZa\xc4\x8detek kariere\n_START_PARAGRAPH_\nSkupino sta ustanovila pevec Gerard Way in biv\xc5\xa1i bobnar Matt Pelissier okoli enega tedna po napadu na dvoj\xc4\x8dke 11. Septembra 2001. Dogodek je tako mo\xc4\x8dno vplival na \xc5\xbeivljenje Gerarda Waya (ki je nestre\xc4\x8di prisostvoval), da se je odlo\xc4\x8dil da ustanovi glasbeno skupino. Way je napisal njihovo prvo pesem \xc2\xbbSkylines And Turnstiles\xc2\xab, da bi izrazil svoje ob\xc4\x8dutke o dogodkih  11. Septembra. Kmalu za tem je bil k skupini povabljen Ray Toro, saj Way ni mogel peti in igrati kitare obenem. Prva snemanja so potekala na Pelissierovem podstre\xc5\xa1ju, kjer sta bili posneti pesmi \xc2\xbbOur Lady Of Sorrows\xc2\xab\xc2\xa0(Prej imenovana \xc2\xbbBring More Knives\xc2\xab) in \xc2\xbbCubicles\xc2\xab. Mikeyu Wayu, mlaj\xc5\xa1emu bratu Gerarda Waya so bili posnetki tako v\xc5\xa1e\xc4\x8d, da se je nau\xc4\x8dil igrati bas kitaro, pustil fakulteto in se pridru\xc5\xbeil skupini. _NEWLINE_My Chemical Romance so podpisali pogobo z zalo\xc5\xbebo Eyeball Records in igrali v isti sobi kot Pencey Prep in Thursday. Tam je skupina spoznala Franka Iera, pevca in kitarista od Pencey Prep. Ko se je njegov bend raz\xc5\xa1el leta 2001/2002 je Frank postal drugi kitarist za My Chemical Romance, le nekaj dni preden so posneli svoj prvi album. Le tri mesece po nastanku skupine so posneli svoj prvi album I Brought You My Bullets, You Brought Me Your Love, ki je iz\xc5\xa1el leta 2002. \xc4\x8ceprav se je bendu pridru\xc5\xbeil le nekaj dni pred snemanjem albuma je Iero igral kitaro na dveh pesmih, ena od njiju je \xc2\xbbEarly Sunsets Over Monroeville\xc2\xab.\n_START_SECTION_\nPrvi ve\xc4\x8dji uspehi (2003-2006)\n_START_PARAGRAPH_\nV letu 2003 so MCR podpisali pogodbo z zalo\xc5\xbebo Reprise Records. Med turnejo z Avenged Sevenfold je skupina za\xc4\x8dela pisati material za njihov drug album z naslovom Three Cheers For Sweet Revenge. Izdan leta 2004 je album prodal ve\xc4\x8d kot milijon kopij v enem letu. Od trinajstih pesmi so izdali tri single: "I\'m Not Okay (I Promise)", "Helena" in "The Ghost Of You". Po turneji na Japonskem v Juliju 2004 je skupina zamenjala prvotnega bobnarja Matta Pelissierja z Bobom Bryarjem. _NEWLINE_Z za\xc4\x8detkom leta 2005 je skupina nastopala na prvi turneji Taste Of Chaos in kot predskupina bendu Green Day do\xc5\xbeivela nepri\xc4\x8dakovan preboj na svetovni turneji. Med poletjem so skupaj s skupino Fall Out Boy vodili Warped Tour 2005. Kasneje tistega leta so My Chemical Romance vodili turnejo z bendi Alcaline Trio, Reggie in Full Effect okoli ZDA. \xc5\xa0e istega leta so  sodelovali z The Used in slupaj posneli verzijo klasike Under Pressure od Queen in Davida Bowieja, ki je iz\xc5\xa1la kot dobrodeni singel na iTunes in drugje na internetu._NEWLINE_21. marca 2006 je iz\xc5\xa1el njihov DVD set Life On The Murder Scene. Vklju\xc4\x8den je DVD s celotno zgodovino skupine, DVD z videi singlov, snemanja le-teh in nekaj nastopov v \xc5\xbeivo, pa tudi CD s pesmi iz koncertov v \xc5\xbeivo. 27. Junija istega leta je bil izdan tudi neuraden biografijski DVD imenovan \xc2\xbbThings That Make You Go MMM! DVD ne vklju\xc4\x8duje nastopov v \xc5\xbeivo ali videov ampak intervjuje s tistimi, ki so poznali skupino pred kakr\xc5\xa1nokoli slavo, ki jo imajo danes._NEWLINE_Skupina je za\xc4\x8dela snemati svoj tretji album 10. Aprila 2006 z Robom Cavallom, producentom mnogih uspe\xc5\xa1nih albumov skupine Green Day. Originalno naj bi album iz\xc5\xa1el pod imenom \xc2\xbbThe Rise And Fall of My Chemical Romance\xc2\xab, vendar je v intervuju z angle\xc5\xa1ko revijo Kerrang! Way zatrdil, da je bil to le naslov med nastajanjem albuma z besedami: \xc2\xbbTo ni bil nikoli naslov albuma, bolj \xc5\xa1ala.\xc2\xab\xc2\xa0_NEWLINE_3. Avgusta 2006 so kon\xc4\x8dali s snemanjem videov za prva dva singla "Welcome To The Black Parade" (iz\xc5\xa1el 9.oktobra, 2006)in "Famous Last Words (iz\xc5\xa1el 22. Januarja, 2007). Re\xc5\xbeiral ju je Sam Bayer, re\xc5\xbeiser videa \xc2\xbbSmells Like Teen Spirit\xc2\xab\xc2\xa0(Nirvana) in videov z albuma American Idiot (Green Day). Med snemanjem videa \xc2\xbbFamous Last Words\xc2\xab, sta se po\xc5\xa1kodovala dva \xc4\x8dlana skupine; Gerard Way in Bob Bryar. Way je utrpel pretrgane vezi v gle\xc5\xbenju, Bryar pa hudo opeklino na nogi, ki je povzro\xc4\x8dila infekcijo potrebno nenehnega nadzora v bolnici. Skupina je bila seveda prisiljena odpovedati nekaj koncertov. Mnogi novinarji so poro\xc4\x8dali o avtomobilski nesre\xc4\x8di v kateri naj bi Way in Bryar utrpela te po\xc5\xa1kodbe, vendar je skupina kmalu na svoji uradni strani potrdila da so po\xc5\xa1kodbe nastale pri snemanju prej omenjenega videa.\n_START_SECTION_\nThe Black Parade (2006-sedanjost)\n_START_PARAGRAPH_\n22. Avgusta 2006 je skupina nastopala na posebnem premiernem koncertu v London Hammersmith Palais s kapaciteto 1800 ljudi. Karte so bile razprodane v 15 minutah po eBayu precej nad povre\xc4\x8dno ceno karte za njihove koncerte. Naslov albuma je bil oznanjen in okoli 20 ljudi oble\xc4\x8denih v \xc4\x8drna pregrinjala s  pod kapucami skritimi obrazi je paradiralo okoli Hemmersmitha, sledile pa so jim horde obo\xc5\xbeevalcev s plakati na katerih je ve\xc4\x8dinoma pisalo "The Black Parade". Kasneje med koncertom je bil potrjen naslov albuma in datum izdaje v Veliki Britaniji. Preden je skupina pri\xc5\xa1la na oder je bilo oznenjeno, da My Chemical Romance ne bodo mogli nastopati in da jih bodo nadomestili \xc2\xbbThe Black Parade\xc2\xab. Po za\xc4\x8detnem nasprotovanju mno\xc5\xbeice je kmalu postalo jasno, da bo skupina preprosto nastopala pod psevdonimom in se dr\xc5\xbeala teme albuma.  _NEWLINE_Prvi singel \xc2\xbbWelcome to the Black Parade\xc2\xab\xc2\xa0je zasedel prvo mesto na Britanski lestvici signlov 15. oktobra, kar je bilo za MCR prvi\xc4\x8d. The Black Parade je bil izdan 23. oktobra 2006 v Veliki Britaniji in 24. oktobra v ZDA in drugod po svetu._NEWLINE_The Black Parade World Tour (svetovna turneja) se je za\xc4\x8dela 22. Februarja 2007, s tremi predskupinami: Rise Against, Thursday in Muse.  _NEWLINE_My Chemical Romance je prejela veliko pozitivnih pa tudi negativnig odzivov. V anketi Reader\'s Poll 2006 britanske revije Kerrang! so zmagali v naslednjih kategorijah: Best Band (najbolj\xc5\xa1a skupina), Worst Band (najslab\xc5\xa1a skupina), Best Album (The Black Parade) (najbolj\xc5\xa1i album), Worst Album (The Black Parade) (najslab\xc5\xa1i album), Best Track ("Welcome to the Black Parade\xc2\xab) (najbolj\xc5\xa1a pesem), Best Video ("Welcome to the Black Parade\xc2\xab) (najbolj\xc5\xa1i video), Best Live Show (najbolj\xc5\xa1i koncert v \xc5\xbeivo), Best Thing about 2006 (najbolj\xc5\xa1a stvar v letu 2006), Worst Thing about 2006 (najslab\xc5\xa1a stvar v letu 2006), Hero of 2006 (Gerard Way) (junak leta - Gerard Way), Villain of 2006 (Gerard Way) (zlikovec leta 2006), in Sexiest Male (Gerard Way) (najbolj seksi mo\xc5\xa1ki). V reviji Rolling Stone je na lestvici \'50 najbolj\xc5\xa1ih\' The Black Parade zasedla dvajseto mesto. My Chemical Romance so dobili tudi nagrado za najbolj\xc5\xa1o internacionalno skupino pri NME Awards 2007._NEWLINE_19. aprila 2007, je skupina oznanila, da jih bo basist Mikey Way za\xc4\x8dasno zapustil. Mikey je namre\xc4\x8d odpotoval na medene tedne, ki naj bi jih v miru pre\xc5\xbeivel s svojo novo \xc5\xbeeno Alicio Simmons-Way. Njegova zamenjava je bil Matt Cortez, kitarski tehnik in prijatelj skupine. Mikey se je vrnil v \xc4\x8dasu evropske turneje, ki se je za\xc4\x8dela konec oktobra 2007. _NEWLINE_V maju 2007 je tri \xc4\x8dlane MCR, nekaj osebja in \xc4\x8dlane skupine Muse (ki so v tem \xc4\x8dasu igrali kot predskupina pred MCR) zadela zastrupitev s hrano, ki jih je prisilila k odpovedi \xc5\xa1estih koncertov._NEWLINE_My Chemical Romance so poleti nastopali tudi v Linkin Park turneji \xc2\xbbProject Revolution Tour 2007\xc2\xab\xc2\xa0skupaj s: Placebo, Mindless Self Indulgence, Saosin, Taking Back Sunday, HIM in Madina Lake. Oktobra 2007 so se odpravili po Evropi, kot predskupina pa so igrali Mindless Self Indulgence._NEWLINE_V Septembru 2007 so My Chemical Romance potrdili, da nimajo nobenih na\xc4\x8drtov za snemanje novega albuma v bli\xc5\xbenji prihodnosti (za\xc4\x8deli naj bi nekje v poznem 2008), \xc4\x8deprav obstajajo nekateri konfliktni \xc4\x8dlanki, ki pravijo da bo skupina snemala nov album konec leta 2007 in ga izdala v zgodnjem 2008._NEWLINE_Gerard Way je 24. septembra izjavil, da bodo izdali \xc5\xa1e dva singla iz albuma The Black Parade, oba pa naj bi re\xc5\xbeiral kar pevec sam. Eden od njiju je pesem \xc2\xbbMama\xc2\xab, ki naj bi bila izdana novembra tega leta, vendar so datum spremenili._NEWLINE_\xc4\x8ceprav so MCR zatrdili, da ne bodo pisali novega materiala pred letom 2008, so v zadnjem \xc4\x8dasu ve\xc4\x8dkrat zaigrali novo pesem, katere uradni naslov \xc5\xa1e ni znan. _NEWLINE_19. decembra 2007 naj bi bil na Japonskem izdan EP Live and Rare.\n_START_SECTION_\nStil glasbe in vplivi\n_START_PARAGRAPH_\nGlasbo skupine My Chemical Romance so mediji ozna\xc4\x8dili kot\xc2\xa0\xc2\xbbpop punk\xc2\xab,\xc2\xa0\xc2\xbbemo\xc2\xab,\xc2\xa0\xc2\xbbalternativni rock\xc2\xab,\xc2\xa0\xc2\xbbpost-hardcore\xc2\xab\xc2\xa0in\xc2\xa0\xc2\xbbpunk revival\xc2\xab. Skupina sama pa svojo muziko opisuje kot \xc2\xbbrock\xc2\xab\xc2\xa0ali \xc2\xbbviolent, unsafe pop\xc2\xab\xc2\xa0(nasilen, nevaren pop).Nekateri ljudje jih ozna\xc4\x8dujejo kot \xc2\xbbemo\xc2\xab\xc2\xa0skupina,vendar je v enem od intervjujev Gerard Way(vokal) povedal: \xc2\xbbWe were never emo."(nikoli nismo bili emo)_NEWLINE_My Chemical Romance kot glavne vplive na njihove stvaritve na\xc5\xa1teva Queen, Thursday, Iron Maiden, The Misfits, Morrissey/The Smiths in The Beastie Boys.'